- Købte sidste år en Samsung Galaxy S2 i en dobbeltdeal, hvilket i og for sig tegnede glimrende, da selve dealen var forholdsvis billig.
PRIS:
- Abonnementet er også overkommeligt, men alle de forskellige muligheder for tilvalg(og tillægspriser) bliver hurtigt noget bøvl.
DÆKNING:
- Værre er dog, at jeg fra sidste sommer, lige siden købet, har været forundret over, hvor dårligt nettet er. I starten skænkede jeg det ikke mange tanker, da jeg ved, jeg bor i et område, hvor dækningen måske ikke har de bedste forudsætninger. 
- Men taget i betragtning af, at venner og bekendte på samme strækning ud mod mig - og hjemme ved mig - typisk altid har 3g og til tider 4g, kan jeg ikke se mig tilfreds med dækningen. Jeg kører dagligt i bus på en strækning helt uden mobilt netværk - 15 km fra Vejle og mod Billund. Ikke tilfredsstillende.
KUNDESERVICE:
- Har haft op til flere 'sammenstød' med mere eller mindre dårlig service. Eksempel på dette kunne fx være, da jeg fik tilsendt en regning på 630kr(!!), hvorefter jeg med det samme skrev en mail til kundeservice. De oplyste mig om, at den slet ikke var så stor, uden at gøre mere ved det. Jeg sendte så et billede af den mail, som jeg havde modtaget, hvor beløbet stod udtrykkeligt. Svaret(fra en anden medarbejder, der IKKE var sat ind i sagen) blev, at han ikke kunne se billedet, men at han stod bag sin kollegas beslutning alligevel. Aha..... 
- Kundesupporten er forvirrende, man skifter imellem forskellige medarbejdere(dumt) som starter med at skrive "nu er jeg jo ikke lige inde i sagen".... Så hellere vente på, at den der ER eller gerne VIL ind i sagen, er ledig til at besvare mailen. ;-) 
MIT TELENOR:
- siden er forvirrende...
- Da jeg har været registreret under min søster(hun købte tlf sammen med hendes), har der været gentagne problemer. Senest i dag, hvor jeg får en mail om, at jeg ikke er tilmeldt automatisk betaling længere, da jeg har fået nyt kort. Da jeg kigger på telenor er jeg klar over jeg skal betale. MEN på regningsoversigten står den manglende betalte regning under min søsters konto. "nå, hvad søren, jeg betaler den bare derfra så, tænker jeg." Men nej. Den er låst til min søsters kortoplysninger, og hun er så nødsaget til at betale mit forbrug. Jeg håber da, at den registreres som betalt på MIN konto, så jeg ikke får nogle af de rykkere, som jeg tidligere har fået. 
- Derudover kan med to numre ikke skille kontaktoplysninger fra hinanden. Jeg modtager samtlige mails om forbrug og regninger, både fra mit eget og min søsters abonnement.. En stor ulempe.
- Ydermere opdagede jeg efter lidt over en måned, at jeg blev opkrævet penge for brug af Wimp og Mobiltv. Jeg havde aldrig brugt det, og forstod ikke hvordan det gik til. Men da jeg kiggede nærmere på mit abonnement så jeg mystisk nok, at jeg i første måned fik WIMP og mobiltv på en prøveperiode, MEN:
1) Blev ikke orienteret om disse tilgængelige tjenester
2) Blev IKKE informeret om, at disse 30 dages prøve ville gå over til at være en udgift for mig, hvis ikke jeg afmeldte det samme dag jeg købte min tlf+abonnement

I det store hele vil jeg nok betegne det som lidt af en øv-oplevelse hos telenor, hvor der på facebook dagligt opdateres om nye problemer på netværket. Netop netværket er i sidste ende nok det, der skuffer mig mest.